הפסלים על גשר קארל

לאורכו של מעקה גשר קארל בפראג מוצבים 30 פסלים. הפסלים תוחמים את הגשר בשני טורים, האחד בכל אחד מצדדיו של הגשר. שמות הפסלים ותיאוריהם יצוינו כאן על פי סדר מיקומם מכיוון העיר העתיקה אל רובע לסר מן הצד הצפוני והדרומי.

רבים מהפסלים ניזוקו לאורך השנים והוחלפו בהעתקים.

 הפסלים בצדו הדרומי של הגשר 
 פסל איבו הקדוש 
הפסל המקורי, שהוקם בדמותו של הקדוש הנוצרי איבו אלורי מקרמרטין, נוצר על ידי מתיאס בראון בשנת 1711 בתשלום על ידי הפקולטה למשפטים של אוניברסיטת קארל. הפסל מציג את איבו הקדוש כקדוש הפטרון של עורכי הדין, מלווה בייצוג אלגורי של מושג הצדק.

 פסלי הקדושות ברברה, מרגרט ואליזבת 
הפסלים נוצרו על ידי פרדיננד ברוקוף ב-1707. על אף שעל גבי הפסלים מופיעה הכתובת Ioann Brokoff Decit (תוצרת יאן ברוקוף), סגנון הפיסול המובהק מעיד על כך שהיה זה בנו פרדיננד שיצר אותם.

 פסל האבל על ישו 
הפסל, שעוצב ונוצר על ידי הפסל עמנואל מקס בשנת 1858, בהזמנת הרשויות הציבוריות של העיר העתיקה, מציג את מרים המגדלית ומרים אם ישו (מריה הבתולה), אבלות על מות ישו. באזור זה על הגשר, הוצב בעבר צלב עץ, שנהרס בשיטפון ב-1496. בשנת 1695 הותקן כאן פסל המתאר את האבל על ישו שנוצר על ידי יואן ברוקוף. בסופו של דבר, הוסר פסל זה והועבר אל מנזר אחיות החסד מתחת לגבעת פטרין בפראג בשנת 1859 והוחלף בפסל הנוכחי.

 פסל יוסף הקדוש 
פסל זה עוצב על ידי יוסף מקס ובחסות יוסף ברגמן, סוחר תושב פראג. הפסל מציגאת יוסף, אבי ישו, מוליך את ישו הקטן. הפסל מוצב על פני בסיס פסאודו-גותי. פסל זה החליף פסל עם אותו מוטיב מאת יאן ברוקוף, שתוכנן ב-1706, אשר ניזוק מירי תותחים במהלך מהפכת 1848 ולאחר מכן הוחלף בפסל הנוכחי ב-1854.

 פסל פרנסיסקו חאווייר הקדוש 
פסל זה הוא העתק של הפסל המקורי מאת פרדיננד ברוקוף שהוצב על הגשר בשנת 1711. ההעתק נוצר בשנת 1913 על ידי צ'נק ווסמיק. הפסל המקורי הוזמן על ידי הפקולטה לתאולוגיה ופילוסופיה של אוניברסיטת קארל, אך נפל לנהר במהלך השיטפונות של 1890. הפסל מתאר הודי ונסיך יפני המוטבלים על ידי הקדוש, יחד עם אדם טטארי ומורי בשלשלאות.

 פסל כריסטופרוס הקדוש 
פסל זה עוצב על ידי עמנואל מקס בשנת 1857 ובחסות ואצלב וואנק, הפטרון של פראג. הפסל מתאר את הקדוש מחזיק את ישו כילד על כתפו. הפסל נוצר במקור על ידי הרוזן אנטונין ספורק, שרצה לבנות פסל שיש כמחווה לקרל השישי ב-1720. תוכנית זו נוצרה על ידי מתיאס בראון, שלבסוף לא יושמה.

 פסל פרנסיס בורג'ה הקדוש 
פסל זה הוזמן מפרדיננד ברוקוף על ידי הבורגריב הקיסרי פרנטישק קולטו בשנת 1710. הפסל מציג את סנט בורג'ה, כומר ישועי, עם שני מלאכים.

 פסל לודמילה הקדושה 
התאריך המדויק וזהות הפסל האחראי לפסל זה אינם ידועים. עם זאת, האמונה הרווחת היא כי הוא נוצר על ידי מתיאס בראון בסביבות 1730. הפסל הוקם על הגשר ב-1784 והחליף את פסל ואצלב הקדוש שנפגע בשיטפונות באותה שנה. הפסל מתאר את לודמילה הקדושה מלמדת את נכדה, ואצלב הקדוש והבסיס מכיל פסל תבליט המציג את רצח ואצלב הקדוש.

 פסל פרנציסקוס הקדוש מאסיזי 
פסל זה, שנוצר על ידי עמנואל מקס בתרומתו של הרוזן פרנטישק אנטונין קולווראט ליבסטינסקי, הוא מתאר את פרנציסקוס הקדוש עומד עם שני מלאכים בסגנון נאו-קלאסי, על בסיס פסאודו-בארוק. הפסל החליף פסל דומה שעוצב ב-1708 על ידי פרנטישק פרייס.

 פסל הקדושים וינסנט פרר ועמוד פרוקופיוס וברונצוויק 
אחת היצירות החשובות ביותר מבחינה אמנותית על הגשר, היא ללא ספק פסלו של פרדיננד ברוקוף משנת 1712. הפסל מומן על ידי רומדיוס יוזף פרנטישק, הרוזן ולורד צ'ולטיצ'ה. בפסל מופיע וינסנט הקדוש בצד שמאל, עם ארון מתים וחוטא כורע בתשובה לרגליו. פרוקופיוס הקדוש מסאזבה עומד על גבי השטן מצד ימין.

לצד הפסלים, ניצב עמוד עם פסלו של ברונצוויק, (אביר בוהמי מיתולוגי בהשראת האביר הסקסוני והבווארי הנרי הארי מברונצוויק), בו הוא נראה מסייע לאריה להילחם בדרקון בעל שבעה ראשים. זהותו של הפסל שאחראי לפסל המקורי אינה ידועה וכיום הפסל הישן הפסל שניזוק במהלך מלחמת שלושים השנים נמצא במוזיאון הלאומי של פראג. ההעתק נוצר על ידי לודוויק שימק בשנת 1884, ובחסות העיר פראג. האביר, ברונצוויק נראה אוחז בחרב מוזהבת, עם אריה שוכב לרגליו. על פי אגדה רווחת, יצא האביר ברונצוויק למסע על מנת למצוא אריה על מנת שיהפוך לסמל על מגנו ובמהלך המסע, מצא חרב רבת עוצמה וכי חרב זו קבורה בנקודה בלתי ידועה בגשר קארל עצמו.

 פסל ניקולס הקדוש מטולנטינו 
הפסל נוצר על ידי יאן בדריץ' קוהל בשנת 1708 ומומן על ידי מנזר המסדר האוגוסטיני של סנט תומאס בפראג. הקדוש מוצג כשהוא עומד על בסיס פשוט, יחד עם מלאך המחזיק סלסלת לחם.

 פסל לוטגארדיס הקדוש (חלומו של לוטגארדיס הקדוש 
זוהי ככל הנראה יצירת האמנות היקרה ביותר על הגשר. פסל זה שנוצר על ידי מתיאס בראון בשנת 1710 והוזמן על ידי איווז'ן טיטל, אב המנזר של המנזר הציסטרסיאני בפלאסי, מתאר את לוטגארדיס העיוור מנשק את פצעיו של ישו. בראון היה בן 26 בלבד כשביצע עבודה זו.

 פסל אדלברט הקדוש 
פסל זה עוצב על ידי מייקל ופרדיננד ברוקוף בשנת 1709, בחסות מרקוס ברנרד ג'ואנלי, חבר מועצת העיר העתיקה של פראג. הקדוש אוחז בידו מקל דמוי משוט ועומד על בסיס מעוטר במלאכים וסמל ביתו של ג'ואנלי, פטרון הפסל.

 פסלי הקדושים יוחנן ממטה, פליקס מוואלואה ואיוואן רילסקי 
הפסל המרווח והיקר ביותר על הגשר, תוכנן בשנת 1714 על ידי פרדיננד ברוקוף ובחסות פרנטישק יוזף ת. הפסל נועד לכבד את שני המייסדים של הטריניטאריים, המסדר שפיקח על הקנייה והגאולה של נוצרים בשבי תחת הטורקים. איוון הקדוש, הפטרון הקדוש של הסלאבים צורף לקבוצה מסיבות שאינן ברורות. הבסיס מתאר מערה שבה שלושה נוצרים כבולים מתפללים לאלוהים לישועה.

 פסל ואצלב הקדוש 
הפסל תוכנן ונוצר על ידי קארל בוהם בשנת 1858 בהתבסס על עיצובו של יוזף קאמיל פוהרינג. הפסל מומן על ידי מכון העיוורים בקלארוב, פראג. עד 1822 עמדו חנויות קטנות שונות בחלק זה של הגשר.

 הפסלים בצדו הצפוני של הגשר 
 פסל המדונה מטפלת בסנט ברנרד 
פסל זה נוצר על ידי מאטאי ואצלב ייקל בשנת 1709 ונתרם על ידי אב המנזר של המנזר הציסטרסיאני באוסק, בנדיקט ליטווריג.

 פסל המדונה, דומיניקוס הקדוש ותומאס אקווינס 
ימין|ממוזער|281x281 פיקסלים| פסל המדונה, דומיניקוס הקדוש ותומאס אקווינס
קבוצת פסלים זו נוצרה על ידי מאטאי ואצלב ייקל בשנת 1708, ובחסות מנזר הדומיניקנים של ג'יילס הקדוש בעיר העתיקה של פראג. הפסל מתאר את המדונה מעניקה מחרוזת לדומיניקוס הקדוש משמאל, בעוד תומאס אקווינס הקדוש ניצב מימין.

 הצלב וגבעת הגולגולתא 
שמאל|ממוזער| פסל הצלב הקדוש וגבעת הגולגולתא
פסל זה הוא אחד הפסלים המעניינים ביותר על גשר קארל מבחינה היסטורית. הפסל עוצב מחדש מספר פעמים וצורתו השתנתה בהדרגה על פני מאות שנים. צלב העץ המקורי הותקן במקום זה זמן קצר לאחר 1361 וככל הנראה נהרס על ידי ההוסיטים ב-1419. צלב חדש עם גוף עץ הוקם בשנת 1629, אך ניזוק קשות על ידי השוודים לקראת סוף מלחמת שלושים השנים. שרידי צלב זה עדיין קיימים בלפידריום של המוזיאון הלאומי בפראג. לאחר מכן, הוחלף בדגם אחר של גבעת הגולגולתא ובסופו של דבר בגרסת מתכת ב-1657. צלב זה, שנקנה בדרזדן, נוצר במקור בשנת 1629 על ידי ה. הילגר על בסיס עיצוב מאת וו. א. ברוהן.. בשנת 1666 נוספו שתי דמויות עופרת, אך אלו הוחלפו בשנת 1861 בפסלי אבן החול הנוכחיים על ידי עמנואל מקס, המתארים את מריה הבתולה ויוחנן האוונגליסט. מעל הפסל מתנוססת כותרת בשפה העברית באותיות זהב, הפסוק "קָדוֹשׁ, קָדוֹשׁ, קָדוֹשׁ יְהוָה צְבָאוֹת", (). כתובת זו צורפה לפסל לאחר שיום אחד חלף על פניו יהודי תושב פראג בשם אליאס בקאופן וחזה במספר קתולים מתפללים מולו. הוא סינן בהפגנתיות: "כן, בוודאי, כאילו שזהו בן האלוהים". הנוכחים ההמומים דיווחו עליו לרשויות והוא הואשם בחילול הקודש. עונשו היה לממן את הכיתוב העברי בזהב, על מנת להשפילו. בשנת 1707, הוסף תרגום באנגלית וצ'כית לכתובת. בשנת 2000, התווסף כיתוב המגנה השפלה זו ומגולל את הסיפור כולו. כיתוב הסבר וגינוי זה התווסף לאחר שהרב האמריקאי רונלד בראון חלף על פני הגשר והלין על אופיו הפוגעני לרשויות העיר. ראש העיר נשמע לתלונה ולוחית ההסבר הוצבה.

 פסל אנה הקדושה 
ימין|ממוזער|247x247 פיקסלים| פסל אנה הקדושה
הפסל תוכנן, עוצב ונוצר על ידי מאטאי ואצלב ייקל בשנת 1707, במימון הרוזן רודולף מליסוב, הטמן העיר החדשה של פראג, פסל זה מייצג את אנה הקדושה, אימה של מרים אם ישו המיוצגת בפסל כילדה צעירה.

 פסל הקדושים קיריליוס ומתודיוס 
ממוזער| פסל הקדושים קיריליוס ומתודיוס
פסל זה נוצר קארל דבוז'ק בין השנים 1928-1938 במימון משרד החינוך הצ'כי. הפסל מתאר את הקדושים קירילוס ומתודיוס (המיסיונרים שהביאו את בשורת הנצרות על הסלאבים) ואת יוצרי השפות הסלאביות, שהובאו על ידם מבולגריה. הפסל המקורי של איגנטיוס הקדוש שעמד בנקודה זו, שתוכנן על ידי פרדיננד ברוקוף ב-1711, נעקר ממקומו במהלך השיטפונות של 1890 וכעת ניתן למצוא אותו בלפידריום של פראג .

 פסל יוחנן המטביל 
הפסל נוצר על ידי יוזף מקס בשנת 1857, במימון יאן נורברט גמריך מנויברק ומציג את הקדוש הנוצרי יוחנן המטביל. הפסל החליף את פסלו של יאן ברוקוף בו נראתה טבילתו של ישו על ידי יוחנן המטביל. הפסל המקורי ניצב משנת 1706 עד שנת 1846. 
ימין|ממוזער|272x272 פיקסלים| פסל הקדושים נורברט מקסאנטן, ואצלב וזיגיסמונד

 פסל הקדושים נורברט מקסאנטן, ואצלב וזיגיסמונד 
ממוזער|239x239 פיקסלים| פסל הקדושים נורברט מקסאנטן, ואצלב וזיגיסמונד על גשר קארל בפראג
פסל זה עוצב על ידי יוזף מקס בשנת 1853, בחסותו של אב המנזר של מנזר סטראהוב, ד"ר ג'רונים זיידלר.

 פסל יאן הקדוש מנפומוק 
שמאל|ממוזער| פסל יאן מנפומוק
זהו הפסל העתיק ביותר על הגשר. עיצוב החימר המקורי נעשה על ידי הפסל האוסטרי מתיאס ראוכמולר, על פי דגם עץ מאת יאן ברוקוף. הפסל נוצק אז בברונזה על ידי וולפגנג ג'רונים הרולדט בנירנברג. הקדוש מוצג בצורה מסורתית, כגבר מזוקן עם הילה ובה חמישה כוכבים, הניצבת על בסיס משולש. הבסיס מציג סצנות מחייו של יוחנן הקדוש מנפומוק, כולל הווידוי של המלכה יוהנה ומותו של הקדוש. בשנת 1393 הושלך ג'ון הקדוש מנפומוק מהגשר אל הנהר בו טבע. בנקודה בה בוצעה ההשלכה אל הנהר, ניצב כעת צלב עשוי פליז על גבי מעקה הגשר המציין זאת. בתקופה המודרנית נוצרה מסורת לגעת באזור זה בגשר כסגולה למזל טוב וכערובה כי המבקר שיעשה כן ישוב יום אחד על העיר פראג.
ימין|ממוזער|320x320 פיקסלים| פסל אנטוניוס הקדוש מפדובה

 פסל אנטוניוס הקדוש מפדובה 
הפסל עוצב על ידי יאן אולדז'יץ' מאייר בשנת 1707 במימון קריסטוף מוז'יץ' וויטאואר, חבר המועצה של מצודת פראג. פסל זה מייצג את אנתוני הקדוש עומד בין שני אגרטלים, מחזיק את ישו.
ממוזער|275x275 פיקסלים| פסל ג'וד ת'אדאוס הקדוש

 פסל יודה תדיאוס הקדוש 
פסל זה מתאר יודה תדיאוס הקדוש אוחז במוט. הפסל נוצר על ידי יאן אולדז'יץ' מאייר ב-1708 ומומן על ידי פרנטישק סזימה, אביר מיטרובסקי מנמישלה ויריקוביץ'.
ימין|ממוזער|334x334 פיקסלים| פסל אוגוסטינוס הקדוש

 פסל אוגוסטינוס הקדוש 
הפסל נוצר על ידי יאן בדז'יץ' קוהל בשנת 1708 ומומן על ידי המנזר האוגוסטיני של תומאס הקדוש בפראג. בפסל מוצג הפילוסוף הנוצרי הנודע אוחז בקרס ולב בוער. אחריו בא מלאך שמנסה לשפוך את הים מתוך צדף.
טקסט=Statue of St. Cajetan|ממוזער|356x356 פיקסלים| פסל קייטן הקדוש מהצד. האובליסק נראה לעין בתמונה.
ימין|ממוזער| פסל קייטן הקדוש

 פסל קייטן הקדוש 
פסל זה נוצר על ידי פרדיננד ברוקוף בשנת 1709 בחסות מנזר תיאטין בפראג. הקדוש, מייסדי מסדר התאטינים. הקדוש מוצג אוחז בספר ועומד מול אובליסק המייצג את השילוש הקדוש.
ימין|ממוזער| פסל פיליפ בניטיוס הקדוש

 פסל פיליפ בניטיוס הקדוש 
פסל זה עוצב על ידי מיכל ברנרד מנדל בשנת 1714 ופוסל משיש תוצרת זלצבורג. הפסל מומן על ידי מנזר סרוויטס בפראג ומציג את הקדוש פיליפ בניטיוס, הגנרל החמישי של הסרוויטים, מחזיק צלב וספר. ליד רגליו ניצב כתר האפיפיור. דגם חימר של פסל זה מוצג במוזיאון זלצבורג .
טקסט=Statue of St. Vitus|ממוזער

 פסל ויטוס הקדוש 
הפסל נוצר על ידי פרדיננד ברוקוף בשנת 1714 ומומן על ידי מאטאי ווייטק מאכט מלוונמאכט, דיקן קאנון וישהראד. ויטוס הקדוש מתואר כשהוא עומד על בסיס בצורת מערה, שממנו זוחלים אריות מעלה. הקדוש מתואר כאריסטוקרט רומי, המעונה בשל אמונתו. הדוכס ואצלב רכש מספר שרידים שלו כדי לכבד את ייסוד קתדרלת סנט ויטוס במצודת פראג. שרידים אלה, יחד עם אחרים שנרכשו על ידי קרל הרביעי ב-1355, משובצים בבניין הקתדרלה.
ימין|ממוזער| פסל של המושיע הקדוש עם קוסמאס ודמיאנוס

 פסל המושיע הקדוש עם קוסמאס ודמיאנוס 
הפסל עוצב על ידי יאן אולדז'יץ' מאייר בשנת 1709, במימון הפקולטה לרפואה של אוניברסיטת פראג, פסל זה מציג את ישו עם הקדושים הפטרונים של הרפואה המוצבים משני הצדדים.

 קישורים חיצוניים 

 רשימת כל הפסלים (תיאור ומידע באנגלית)
 תמונות כל הפסלים (ומידע בצ'כית)
 תמונות כל הפסלים (ומידע באנגלית)

 הערות שוליים 

קטגוריה:פראג: גשרים
קטגוריה:פראג: היסטוריה
קטגוריה:פראג
קטגוריה:פסלים (יצירות)